Diari Oficial de la Generalitat Valenciana


Sumari del DOGV 9644, del 20-07-2023 (2023/8227)

RESOLUCIÓ de 18 de juliol de 2023, de la Conselleria de Participació, Transparència, Cooperació i Qualitat Democràtica, per la qual s'amplia el termini de resolució establit en la Resolució de 3 de març de 2023, de la Conselleria de Participació, Transparència, Cooperació i Qualitat Democràtica, per la qual es convoquen, per a l'any 2023, subvencions a organitzacions no governamentals per al desenvolupament (ONGD), per al finançament de projectes d'acció humanitària d'ajuda a les víctimes de desastres naturals i conflictes armats, o a poblacions en situació de vulnerabilitat extrema.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9644

Data del DOGV
:   20-07-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/8227


Data del document
:   18-07-2023

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública

RESOLUCIÓ de 18 de juliol de 2023, de la Conselleria de Participació, Transparència, Cooperació i Qualitat Democràtica, per la qual s'amplia el termini de resolució establit en la Resolució de 3 de març de 2023, de la Conselleria de Participació, Transparència, Cooperació i Qualitat Democràtica, per la qual es convoquen, per a l'any 2023, subvencions a organitzacions no governamentals per al desenvolupament (ONGD), per al finançament de projectes d'acció humanitària d'ajuda a les víctimes de desastres naturals i conflictes armats, o a poblacions en situació de vulnerabilitat extrema. [2023/8227]  
En data 28 de maig de 2021 es va publicar en el Diari Oficial de la Generalitat Valenciana, l'Ordre 2/2021, de 26 de maig, de la Conselleria de Participació, Transparència, Cooperació i Qualitat Democràtica, per la qual s'estableixen les bases reguladores i el procediment de concessió de subvencions en matèria de cooperació internacional al desenvolupament, d'ara en avant Ordre 2/2021.  
En data 14 de març de 2023, es va publicar en el Diari Oficial de la Generalitat Valenciana, la Resolució de 3 de març de 2023, de la Conselleria de Participació, Transparència, Cooperació i Qualitat Democràtica, per la qual es convoquen, per a l'any 2023, subvencions a organitzacions no governamentals per al desenvolupament (ONGD), per al finançament de projectes d'acció humanitària d'ajuda a les víctimes de desastres naturals i conflictes armats, o a poblacions en situació de vulnerabilitat extrema.  
L'apartat 3, de l'article 41 de l'Ordre 2/2021, estableix que «El termini màxim per a dictar i notificar la resolució de concessió de subvencions serà de sis mesos, comptats des de l'endemà del dia que tinga lloc la publicació de la convocatòria en el Diari Oficial de la Generalitat Valenciana. Transcorregut aquest termini sense que s'haja dictat i publicat la resolució, les peticions s'entendran desestimades per silenci administratiu».  
El termini per a dictar i publicar la resolució de concessió o denegació de les subvencions, sobre la base del que s'estableix en el punt 2 de l'apartat resolutiu quinzé de la citada Resolució de 3 de març de 2023, serà de sis mesos.  
S'han habilitat els mitjans necessaris per a complir amb el termini citat, però donat l'augment de sol·licituds, la complexitat tècnica del procés de comprovació de dades requerides i la realització de la valoració de tots els expedients, es fa precisa l'ampliació del termini màxim de duració del procediment i en conseqüència de la seua corresponent resolució i publicació, de conformitat amb l'article 23 de la Llei 39/2015, d'1 d'octubre, del procediment administratiu comú de les administracions públiques.  
Vista la proposta de la Direcció General de Cooperació Internacional al Desenvolupament de 17 de juliol i vistos els preceptes anteriorment exposats, per tot això, resolc:  
  
Primer  
Ampliar en tres mesos el termini màxim de resolució de la convocatòria de subvencions de la Resolució de 3 de març de 2023, de la Conselleria de Participació, Transparència, Cooperació i Qualitat Democràtica, per la qual es convoquen, per a l'any 2023, subvencions a organitzacions no governamentals per al desenvolupament (ONGD), per al finançament de projectes d'acció humanitària d'ajuda a les víctimes de desastres naturals i conflictes armats, o a poblacions en situació de vulnerabilitat extrema; termini màxim establit en l'apartat 3, de l'article 41 de l'Ordre 2/2021, de 26 de maig, de la Conselleria de Participació, Transparència, Cooperació i Qualitat Democràtica, per la qual s'estableixen les bases reguladores i el procediment de concessió de subvencions en matèria de cooperació internacional al desenvolupament, i en el punt 2 de l'apartat resolutiu quinzé de la citada Resolució de 3 de març de 2023.  
  
Segon  
Ordenar la publicació de la present resolució en el Diari Oficial de la Generalitat Valenciana, de conformitat amb l'article 45 de la Llei 39/2015, d'1 d'octubre, del procediment administratiu comú de les administracions públiques.  
  
Tercer  
Tal com disposa l'article 23 de la Llei 39/2015, d'1 d'octubre, del procediment administratiu comú de les administracions públiques, contra la present resolució no cal interposar cap recurs.  
  
  
València, 18 de juliol de 2023.- La consellera de Participació, Transparència, Cooperació i Qualitat Democràtica: Rosa Pérez Garijo.